b'\n_START_ARTICLE_\nGeometrijsko telo\n_START_PARAGRAPH_\nGeometr\xc3\xadjsko tel\xc3\xb3 (tudi samo tel\xc3\xb3) je v matematiki strnjeni (kompaktni) del trirazse\xc5\xbenega prostora omejen s ploskvami. Zna\xc4\x8dilnosti geometrijskih teles preu\xc4\x8duje stereometrija ali prostorska geometrija. Med pomembne zna\xc4\x8dilnosti teles spadata zlasti povr\xc5\xa1ina in prostornina._NEWLINE_Ploskve, ki omejujejo telo, se imenujejo mejne ploskve (stranske ploskve). Unija vseh mejnih ploskev se imenuje povr\xc5\xa1je telesa. Stik dveh mejnih ploskev je krivulja (pogosto kar daljica), ki se imenuje rob. Sti\xc4\x8di\xc5\xa1\xc4\x8de robov se imenuje ogli\xc5\xa1\xc4\x8de.\n_START_SECTION_\nVrste teles\n_START_PARAGRAPH_\nV splo\xc5\xa1nem se telesa delijo na oglata in okrogla.'